stanford-oval/wikipedia huggingface dataset:
นาคร ศิลาชัย
ประวัติ

ด้านการแข่งขันเจ็ตสกี ได้รับรางวัลการแข่งขันมากมาย ไม่ว่าจะเป็น แชมป์ถ้วยพระราชทาน สมเด็จพระเทพฯ รุ่น Pro runabout 800 super stock ปี 2547, แชมป์ประเทศไทยปี 2545 Novice runabout 0-1200 stock, ผลงานระดับนานาชาติเช่น แชมป์ประเทศไทย การแข่งขันเจ็ตสกี ชิงแชมป์ไทยแลนด์ โอเพ่นปี 2542 และได้รับรางวัล Novice runabout 1200 stock, Novice runabout 1200 stock-slalom, Novice runabout 1200 Limited-slalom จากสหรัฐอเมริกา รวมถึงรางวัล Novice runabout 1200 stock-slalom ยังเป็นการทำลายสถิติโลกอีกด้วย นอกจากนี้ยังร่วมแข่งขันชิงแชมป์โลกที่สหรัฐอเมริกาในรุ่น Pro-am runabout 800 super stock
นาคร ได้สมรสกับนางกษมา ศิลาชัย (จูน) (สกุลเดิม: มยุรมาศ) พร้อมจดทะเบียนสมรสที่เขตบางรัก เมื่อวันที่ 9 กันยายน พ.ศ. 2552 มีบุตร-ธิดา 4 คน เป็นชาย 2 คน หญิง 2 คน ดังนี้
เด็กหญิงศิศิรา ศิลาชัย (ออกัส)
เกิดเมื่อวันที่ 5 สิงหาคม พ.ศ. 2553
เด็กชายนครา ศิลาชัย (ออก้า)
เกิดเมื่อวันที่ 21 ตุลาคม พ.ศ. 2554
เด็กชายนครินทร์ ศิลาชัย (ออกู๊ด)
เกิดเมื่อวันที่ 27 กันยายน พ.ศ. 2558
เด็กหญิงศิริกร ศิลาชัย (ออเกรซ)
เกิดเมื่อวันที่ 14 พฤศจิกายน พ.ศ. 2559
ผลงาน > ละครโทรทัศน์

| ปี พ> ศ. | เรื่อง | บทบาท | ออกอากาศ |
| --- | --- | --- | --- |
| 2533–2535 | เหตุเกิดที่ สน. | รับเชิญ | ช่อง 7 |
| 2534 | คู่ทรหด ตอน ตรี บุญทิวาพร | ตรี บุญทิวาพร | ททบ.5 |
| 2537–2538 | ว้าวุ่น | คิด | ช่อง 7 |
| 2537 | สนทนาประสาจน |  | ททบ.5 |
| 2541 | ขอโทษทีขอเป็นฮีโร่ |  | ช่อง 3 |
| 2542 | เทวดาตกสวรรค์ | วาที | ททบ.5 |
| 2543 | ระเบิดเถิดเทิง ตอน ของผมหาย | รับเชิญ | ททบ.5 |
| 2546 | บ้านนี้ผี(ไม่)ปอบ  | โม่ง | ช่อง 3 |
| 2553 | บันทึกกรรม ตอน แผ่นผีมีกรรม |  | ช่อง 3 |
| 2557 | ร้ายรักพยัคฆ์กังฟู | เฮียหลอ หมาตื่น | ช่อง 3 |
| 2557 | แสนดี เดอะซีรีส์ | (รับเชิญ) | ทรูโฟร์ยู |
ผลงาน > พิธีกร

พลิกล็อกเพชร พิธีกรภาคสนาม
ยุทธการขยับเหงือก
ตามไปดู
สืบสะเด็ด
สาระแน
เกมล่ามหาสนุก (รับเชิญ) ช่อง 5
นั่งยางโชว์
TV พูดได้
บางจะเกร็ง
สาระแนจังดึก
ฮาจะเกร็ง
คุยอย่างเฮีย (สาระแน แชแนล)
Snake บันไดงู
เป้งไปป่ะ
วันเด็กแห่งชาติ (ThaiPBS)
เพนกวินสีชมพู
เก่งกระเด้ง
The Toilet Show
Kid Za
Oh my dad and the 4 ออ ( youtube)
บันเทิง ไทยรัฐ รอบเช้า (ช่วง สดจริงถึงตัว) (ไทยรัฐทีวี)
สนามข่าว 7 สี รอบเช้า (ช่วง สนามข่าวกีฬา) (ช่อง 7)
สปอร์ตแฟน (ช่วง กีฬาจริงถึงตัว) (ช่อง 7)
OH MY DAD แอนด์ เดอะ 3 ออ EP.1 (Youtube:ple nakorn CHANNEL) (26 สิงหาคม 2558 - ปัจจุบัน)
ผลงาน > ภาพยนตร์

เพราะว่า..ฉันรักเธอ (2531) รับบท ห้าว
ขอชื่อ สุธี สามสี่ชาติ (2532) รับบท วศิน
ธันยา แม่มดยอดยุ่ง (2532) รับบท แพะ
หนุก (2533) รับบท หมอเปิ้ล
หนุ่มสาว (2533)
ฉลุย โครงการ 2 (2533) รับบท คนไข้ที่มาใช้บริการถอนฟัน (รับเชิญ)
เจนนี่ กลางวันครับ กลางคืนค่ะ (2539) อาจารย์บ๊วย
โกยเถอะเกย์ (2550) รับบท ใหญ่
สาระแน ห้าวเป้ง!! (2552) รับบท เปิ้ล
สาระแนสิบล้อ (2553) รับบท เช หรือ ไอ้สิบล้อ
สาระแนเห็นผี (2553) รับบท จ่าเริง
รักเว้ยเฮ้ย (2555) รับบท น้าหมา
สูบคู่กู้โลก (2555) รับบท อี๊ด
Low Season สุขสันต์วันโสด (2563) รับบท กะเร
ห้าวเป้งจ๋าอย่าแกงน้อง (2564) รับบท พี่เปิ้ล
ผลงาน > มิวสิกวิดีโอ

เพลง บังเอิญติดดิน ของ อัสนี-วสันต์
เพลง ซ่อมซะให้เข็ด ของ เบิร์ด ธงไชย
เพลง รักเท่าไรก็ยังไม่พอ ของ ลูกปัด
เพลง เพื่อนผมเกมได้ไง ของ ไททศมิตร
ผลงาน > เพลง

อัลบั้ม กำลังใจให้สายัณห์ (2556)
ผลงาน > คอนเสิร์ต

คอนเสิร์ต Love in Red & White (2548)
ผลงาน > หนังสือ

The Toilet 1-5
ผลงาน > กรรมการ

มาสเตอร์เชฟจูเนียร์ไทยแลนด์ (ฤดูกาลที่ 2) (ช่อง 7HD; รับเชิญในตอนที่ 2)
รางวัลการแข่งขันเจ็ตสกี

แชมป์ประเทศไทยปี 2563 รุ่น SEADOO 300 HP Runabout Pro Stock
แชมป์ถ้วยพระราชทาน สมเด็จพระเทพฯ รุ่น Pro runabout 800 super stock ปี 2547
แชมป์ประเทศไทยปี 2545 Novice runabout 0-1200 stock
ระดับนานาชาติเช่น โอเพ่นปี 2542 รางวัล Novice runabout 1200 stock
การแข่งขันเจ็ตสกี ชิงแชมป์ไทยแลนด์ รางวัล Novice runabout 1200 stockslalom
แชมป์ สหรัฐอเมริกา รางวัล Novice runabout 1200 Limited-slalom
รางวัล Novice runabout 1200 stock-slalom
ยังเป็นการทำลายสถิติโลกอีกด้วย นอกจากนี้ยังร่วมแข่งขันชิงแชมป์โลกที่สหรัฐอเมริกาในรุ่น Pro-am runabout 800 super stock
เครื่องราชอิสริยาภรณ์

พ.ศ. 2560 –  เครื่องราชอิสริยาภรณ์อันเป็นที่สรรเสริญยิ่งดิเรกคุณาภรณ์ ชั้นที่ 4 จตุตถดิเรกคุณาภรณ์ (จ.ภ.)
เลโอนอร์ เจ้าหญิงแห่งอัสตูเรียส

เจ้าหญิงเลโอนอร์ เจ้าหญิงแห่งอัสตูเรียส (สเปน: Leonor, Princesa de Asturias; ประสูติ: 31 ตุลาคม พ.ศ. 2548) เป็นพระราชธิดาพระองค์ใหญ่ในสมเด็จพระราชาธิบดีเฟลิเปที่ 6 แห่งสเปน และสมเด็จพระราชินีเลติเซียแห่งสเปน ทรงอยู่ในอันดับแรกของลำดับการสืบราชบัลลังก์สเปน แรกพระราชสมภพมีพระอิสริยยศเป็นอินฟันตาแห่งสเปน (Infanta of Spain) ภายหลังพระราชบิดาขึ้นครองราชสมบัติต่อจากสมเด็จพระราชาธิบดีฆวน การ์โลสที่ 1 ได้สถาปนาพระอิสริยยศขึ้นเป็น เจ้าหญิงแห่งอัสตูเรียส (สเปน: Princesa de Asturias; อัสตูเรียส: Princesa d'Asturies)
พระราชประวัติ

เจ้าหญิงเลโอนอร์ประสูติเมื่อเวลา 01:46 นาฬิกา ของวันที่ 31 ตุลาคม พ.ศ. 2548 ณ คลินิกรูเบร์อินเตร์นาซิโอนัลในกรุงมาดริด ด้วยการผ่าคลอด ทรงมีน้ำหนักแรกประสูติกาล 3.5 กิโลกรัม ความยาวพระองค์ 47 เซนติเมตร พระราชวงศ์ได้ประกาศประสูติกาลของเจ้าหญิงผ่านบริการสารสั้น พระองค์ทรงออกจากโรงพยาบาลพร้อมกับพระชนกและพระชนนีเมื่อวันที่ 7 พฤศจิกายนปีเดียวกัน
เจ้าหญิงทรงเข้ารับศีลล้างบาปเมื่อวันที่ 14 มกราคม พ.ศ. 2549 ณ พระราชวังซาร์ซูเอลา จากพระคาร์ดินัลอันโตนิโอ โรว์โก บาเรลา อาร์ชบิชอปแห่งมาดริด ด้วยน้ำจากแม่น้ำจอร์แดน อันเป็นธรรมเนียมปฏิบัติของพระราชวงศ์สเปน เช่นเดียวกับพระบิดาเมื่อ พ.ศ. 2511 พระองค์ทรงได้รับพระนามเพิ่มว่า เด โตโดส โลส ซานโตส (ซึ่งแปลว่า "แห่งนักบุญทั้งหลาย") ซึ่งเป็นธรรมเนียมประเพณีของราชวงศ์บูร์บงของสเปน โดยมีพระบิดาและพระมารดาทูนหัวคือ สมเด็จพระราชาธิบดีฆวน การ์โลสที่ 1 แห่งสเปน และสมเด็จพระราชินีโซเฟีย พระอัยกาและพระอัยยิกา
การประสูติของเจ้าหญิงได้กลายเป็นหัวข้อถกเถียงเกี่ยวกับการปรับปรุงรัฐธรรมนูญสเปนแห่ง พ.ศ. 2521 ที่จะล้มเลิกการให้สิทธิการสืบราชสมบัติแก่รัชทายาทชายก่อนพระเชษฐภคินี ในกรณีดังนี้เจ้าหญิงจะทรงเป็นรัชทายาทโดยพฤตินัยเมื่อพระบิดาเสวยราชสมบัติเป็นกษัตริย์ มิเช่นนั้นพระองค์จะทรงเป็นรัชทายาทโดยนิตินัยจนกว่าพระบิดาและพระมารดาจะมีพระโอรส ถ้าเจ้าหญิงได้เสวยราชสมบัติเป็นสมเด็จพระราชินีนาถ ก็จะเป็นพระราชินีนาถพระองค์แรกที่มีพระนามว่า เลโอนอร์ ของประเทศสเปนที่รวมเป็นราชอาณาจักรแล้ว (ก่อนหน้านี้แคว้นนาวาร์ได้มีสมเด็จพระราชินีนาถเลโอนอร์มาแล้วในช่วงคริสต์ศตวรรษที่ 15)
เมื่อสมเด็จพระราชาธิบดีฆวน การ์โลสที่ 1 แห่งสเปน พระอัยกา สละราชสมบัติแก่พระราชบิดาในวันที่ 19 มิถุนายน พ.ศ. 2557 เจ้าหญิงก็ทรงได้รับการสถาปนาพระอิสริยยศขึ้นเป็น เจ้าหญิงแห่งอัสตูเรียส
พระอิสริยยศ

ซูอัลเตซาเรอัล อินฟันตาดอญญาเลโอนอร์แห่งสเปน (31 ตุลาคม พ.ศ. 2548 – 18 มิถุนายน พ.ศ. 2557)
ซูอัลเตซาเรอัล เจ้าหญิงแห่งอัสตูเรียส (19 มิถุนายน พ.ศ. 2557 – ปัจจุบัน)
อดีตราชบัลลังก์อารากอน: ซูอัลเตซาเรอัล เจ้าหญิงแห่งฌิโรนา (19 มิถุนายน พ.ศ. 2557 – ปัจจุบัน)
อดีตราชอาณาจักรนาวาร์: ซูอัลเตซาเรอัล เจ้าหญิงแห่งเบียนา (19 มิถุนายน พ.ศ. 2557 – ปัจจุบัน)
และทรงดำรงพระอิสริยยศ ซูอัลเตซาเรอัล ดัชเชสแห่งม็องต์บลัง ,เคาน์เตสแห่งซาร์แบรา และ เลดีแห่งบาลาเก
แอคชูเอเตอร์

แอคชูเอเตอร์ (อังกฤษ: actuator) เป็นอุปกรณ์ที่สร้างการเคลื่อนไหวหรือการควบคุมกลไกของระบบ แอคชูเอเตอร์ทำงานโดยแปลงพลังงานจากแหล่งที่มาเป็นการเคลื่อนไหว โดยมากมีแหล่งพลังงานเป็นกระแสไฟฟ้า แรงดันของเหลวไฮดรอลิก หรือแรงดันลม จากนั้นแปลงพลังงานนั้นให้เป็นการเคลื่อนไหว เช่น มอเตอร์ไฟฟ้าแปลงพลังงานจากกระแสไฟฟ้าเป็นการหมุน หรือกระบอกลมแปลงแรงดันลมเป็นการเคลื่อนไหวของก้านสูบ
ตัวกระตุ้นให้ทำงานเป็นกลไก โดยที่ระบบการควบคุมของตัวกระตุ้นจะทำงานอยู่กับสภาพแวดล้อม ระบบการควบคุมอาจเป็นแค่ระบบง่าย ๆ (ระบบเครื่องกลอยู่กับที่หรือระบบอิเล็กทรอนิกส์), ระบบตัวขับที่ใช้ซอฟต์แวร์ (เช่นตัวขับเครื่องพิมพ์, ระบบการควบคุมหุ่นยนต์), มนุษย์, หรืออินพุทอื่น ๆ
ประวัติ

ประวัติความเป็นมาของระบบการกระตุ้นด้วยลมและระบบการกระตุ้นด้วยไฮดรอลิกสามารถย้อนกลับไปช่วงเวลาราวสงครามโลกครั้งที่สอง (1938) มันถูกสร้างขึ้นเป็นครั้งแรกโดย Xhiter Anckeleman (ออกเสียง 'Ziter')[ต้องการอ้างอิง] ผู้ซึ่งใช้ความรู้ของเขาด้านเครื่องยนต์และระบบเบรกให้เกิดเป็นคำตอบใหม่เพื่อให้แน่ใจว่าเบรกในรถยนต์ออกแรงได้สูงสุดแต่มีการสึกหรอน้อยที่สุดที่เป็นไปได้
ไฮดรอลิก

ตัวกระตุ้นทำงานด้วยไฮดรอลิกจะประกอบด้วยมอเตอร์แบบกระบอกสูบหรือของเหลวที่ใช้พลังไฮดรอลิกเพื่ออำนวยความสะดวกในการดำเนินงานของเครื่องจักรกล การเคลื่อนไหวทางกลให้พลังงานในรูปของการเคลื่อนที่ในแนวราบหรือการหมุนหรือสั่น เนื่องจากของเหลวเกือบจะเป็นไปได้ที่จะบีบอัด ตัวกระตุ้นไฮดรอลิกสามารถออกแรงขนาดใหญ่ได้ ข้อเสียเปรียบของวิธีนี้คือการเร่งความเร็วของมันถูกจำกัด
กระบอกไฮดรอลิกประกอบด้วยท่อกลวงทรงกระบอกพร้อมกับลูกสูบหนึ่งตัวที่สามารถเลื่อนไปมาได้ คำที่ใช้สำหรับการกระตุ้นเดี่ยวจะถูกใช้เมื่อแรงดันของเหลวถูกใส่เข้าไปเพียงด้านใดด้านหนึ่งของลูกสูบ ลูกสูบจะสามารถเคลื่อนที่ในทิศทางเดียวเท่านั้น, สปริงจะถูกนำมาใช้บ่อยครั้งเพื่อให้ลูกสูบเคลื่อนที่กลับมาตำแหน่งเดิม คำว่ากระตุ้นสองครั้งจะหมายถึงความดันจะถูกใส่เข้าไปในแต่ละด้านของลูกสูบ; ความแตกต่างในความดันระหว่างสองด้านของลูกสูบจะเคลื่อนลูกสูบไปด้านหนึ่งหรืออีกด้านหนึ่ง
ไฮดรอลิก > ลม

ตัวกระตุ้นที่ทำงานด้วยลมจะแปลงพลังงานที่เกิดขึ้นจากสูญญากาศหรืออากาศบีบอัดที่ความดันสูงให้เป็นการเคลื่อนที่ในแนวราบหรือแบบหมุน พลังงานนิวเมติกเป็นที่พึงประสงค์สำหรับการควบคุมเครื่องยนต์หลักเพราะมันสามารถตอบสนองได้อย่างรวดเร็วในการเริ่มต้นและการหยุดโดยที่แหล่งจ่ายไฟไม่จำเป็นต้องถูกเก็บไว้ในทุนสำรองสำหรับการดำเนินงาน
ตัวกระตุ้นนิวเมติกสร้างพลังอย่างมากที่ผลิตจากการเปลี่ยนแปลงความดันเพียงเล็กน้อย พลังเหล่านี้มักจะใช้กับวาล์วเพื่อเปิดไดอะแฟรมเพื่อให้มีผลต่อการไหลของของเหลวผ่านวาล์ว
ไฮดรอลิก > ไฟฟ้า

ตัวกระตุ้นไฟฟ้าได้พลังงานจากมอเตอร์ที่แปลงพลังงานไฟฟ้าให้เป็นที่แรงบิดกล พลังงานไฟฟ้าถูกใช้ในการสั่งอุปกรณ์เช่นวาล์วหลายรอบให้ทำงาน มันเป็นหนึ่งในรูปแบบที่สะอาดที่สุดและพร้อมใช้งานที่สุดของตัวกระตุ้นเพราะมันไม่เกี่ยวข้องกับน้ำมัน
ไฮดรอลิก > ความร้อนหรือแม่เหล็ก (โลหะผสมจำรูป)

ตัวกระตุ้นที่สามารถถูกกระตุ้นโดยพลังงานความร้อนหรือแม่เหล็กได้ถูกนำมาใช้งานทางธุรกิจ พวกมันมักจะมีขนาดกะทัดรัด, น้ำหนักเบา, ประหยัดและมีความหนาแน่นของพลังงานสูง ตัวกระตุ้นเหล่านี้ใช้วัสดุจำรูป (อังกฤษ: shape memory material (SMM)) เช่นโลหะผสมจำรูป (อังกฤษ: shape memory alloy (SMA)) หรือโลหะผสมจำรูปแม่เหล็ก (อังกฤษ: magnetic shape memory alloy (MSMA)) บางผู้ผลิตที่เป็นที่นิยมของอุปกรณ์เหล่านี้ได้แก่ Finnish Modti Inc., American Dynalloy และ Rotork
ไฮดรอลิก > กลไก

ตัวกระตุ้นแบบกลไกมีหน้าที่ในการทำให้เกิดการเคลื่อนไหวโดยการแปลงชนิดหนึ่งของการเคลื่อนไหว เช่นการเคลื่อนที่แบบหมุนเป็นวงกลม ให้เป็นการเคลื่อนที่อีกชนิดหนึ่ง เช่นเปลี่ยนให้เป็นการเคลื่อนที่ในแนวราบ ตัวอย่างเช่นราวปีกนก (อังกฤษ: rack and pinion) ตัวกระตุ้นแบบกลไกจะทำงานบนพื้นฐานของการทำงานร่วมกันของชิ้นส่วนทางโครงสร้างมากกว่าหนึ่งชิ้น เช่นเฟืองกับราง หรือรอกกับโซ่
ตัวอย่างและการประยุกต์ใช้

ในด้านวิศวกรรม ตัวกระตุ้นมักมีการใช้เป็นกลไกเพื่อให้เกิดการเคลื่อนไหว หรือเพื่อการยึดวัตถุเพื่อป้องกันไม่ให้เคลื่อนที่ ในวิศวกรรมอิเล็กทรอนิกส์ ตัวกระตุ้นเป็นแผนกย่อยของตัวแปรสัญญาณ พวกมันเป็นอุปกรณ์ที่แปลงสัญญาณอินพุต (ส่วนใหญ่เป็นสัญญาณไฟฟ้า) ให้เป็นการเคลื่อนไหว
ตัวอย่างและการประยุกต์ใช้ > ตัวอย่างของตัวกระตุ้น

Comb drive
Digital micromirror device
มอเตอร์ไฟฟ้า
Electroactive polymer
Hydraulic cylinder
Piezoelectric actuator
Pneumatic actuator
Servomechanism
Thermal bimorph
Screw jack
ตัวอย่างและการประยุกต์ใช้ > การแปลงจากวงกลมให้เป็นแนวราบ

มอเตอร์จะถูกใช้เป็นส่วนใหญ่เมื่อต้องการการเคลื่อนที่แบบวงกลม แต่มันก็สามารถถูกนำมาใช้สำหรับงานในแนวราบโดยการเปลี่ยนการเคลื่อนที่เป็นวงกลมให้เป็นแนวราบด้วยสกรูเจาะหรือกลไกที่คล้ายกัน ในทางตรงกันข้าม ตัวกระตุ้นบางตัวโดยเนื้อแม้เป็นแบบแนวราบ เช่นตัวกระตุ้น piezoelectric การแปลงระหว่างการเคลื่อนไหวแบบวงกลมและแบบแนวราบมักจะถูกทำโดยการใช้กลไกง่าย ๆ เพียงไม่กี่ประเภท ได้แก่ :
ตัวกระตุ้นแบบสกรู: สกรูแม่แรง, บอลสกรูและโรลเลอร์สกรู ทั้งหมดนี้ทำงานบนหลักการของกลไกเรียบง่ายที่เรียกว่าสกรู โดยการหมุนน็อตของตัวกระตุ้น, แกนของสกรูจะเคลื่อนที่ไปตามความยาว ในทางตรงกันข้าม โดยการเลื่อนแกนของสกรู, น็อตก็จะหมุน
ล้อและเพลา: ตัวกระตุ้นแบบรอก, กว้าน, แร็คแอนด์พิเนียน, ไดรฟ์โซ่, ไดรฟ์สายพาน, โซ่และสายพาน พวกนี้ทำงานบนหลักการของล้อและเพลา โดยการหมุนล้อ/เพลา (เช่นดรัม, เกียร์, สายพานหรือเพลา), สมาชิกแนวราบ (เช่นสายเคเบิล, เฟืองราว, โซ่หรือสายพาน) จะเคลื่อนที่ ในทางตรงกันข้าม การเคลื่อนที่สมาชิกแนวราบ ก็จะทำให้ล้อ/เพลาหมุน
ตัวอย่างและการประยุกต์ใช้ > การวัดคุมเสมือนจริง

ในการวัดคุมเสมือนจริง ตัวกระตุ้นและตัวรับรู้เป็นฮาร์ดแวร์ที่ทำงานเติมเต็มซึ่งกันและกัน
การวัดประสิทธิภาพ

การวัดประสิทธิภาพสำหรับการกระตุ้นรวมถึงความเร็ว, อัตราเร่ง, และแรง (หรืออีกอย่าง ความเร็วเชิงมุม อัตราเร่งเชิงมุม, และแรงบิด) เช่นเดียวกับประสิทธิภาพและการพิจารณาการใช้พลังงานเช่นมวล, ปริมาตร, สภาพการใช้งาน, และความทนทาน ท่ามกลางสิ่งอื่น ๆ
การวัดประสิทธิภาพ > แรง

เมื่อพิจารณาถึงแรงในตัวกระตุ้นสำหรับการใช้งาน มีการวัดหลักสองอย่างที่ควรจะต้องนำมาพิจารณา ได้แก่แบบโหลดคงที่และแบบไดนามิก โหลดแบบคงที่เป็นความสามารถของแรงของตัวกระตุ้นในขณะที่ไม่ได้เคลื่อนไหว ตรงกันข้ามโหลดแบบไดนามิกของตัวกระตุ้นคือความสามารถของแรงในขณะที่มีการเคลื่อนไหว ทั้งสองด้านนี้ยากที่จะมีน้ำหนักด้านความสามารถเท่ากันและจะต้องมีการพิจารณาแยกต่างหาก
การวัดประสิทธิภาพ > ความเร็ว

ความเร็วควรได้รับการพิจารณาในขั้นต้นที่ขั้นตอนแบบไม่มีโหลด เนื่องจากความเร็วจะลดลงเสมอตามการเพิ่มขึ้นของการโหลด อัตราที่ความเร็วจะลดลงจะมีความสัมพันธ์โดยตรงกับปริมาณของแรงและความเร็วในช่วงเริ่มต้น
การวัดประสิทธิภาพ > สภาพการใช้งาน

ตัวกระตุ้นจะถูกประเมินโดยทั่วไปโดยใช้ระบบการจัดอันดับรหัส IP มาตรฐาน พวกที่ได้รับการประเมินสำหรับสภาพแวดล้อมที่เป็นอันตรายจะมีอันดับ IP สูงกว่าพวกที่ได้รับการประเมินสำหรับการใช้งานส่วนบุคคลหรืออุตสาหกรรมทั่วไป
การวัดประสิทธิภาพ > ความคงทน

นี้จะถูกกำหนดโดยแต่ละผู้ผลิตขึ้นอยู่กับการใช้งานและคุณภาพ
ทรงกระบอกไฮดรอลิกที่ปลายของเครื่องตักดินเป็นตัวอย่างหนึ่งของตัวกระตุ้นไฮดรอลิก
ตัวกระตุ้นแบบราวปีกนก (อังกฤษ: rack and pinion actuator) ที่ทำงานด้วยลมสำหรับควบคุมการทำงานของวาล์วท่อน้ำ
กลไกเซอร์โวที่ใช้ R/C ขนาดเล็ก 
1. มอเตอร์ไฟฟ้า

2. feedback ตำแหน่ง โปเทนฉิโอมิเตอร์

3. เฟืองลด

4. แขนตัวกระตุ้น
ตัวอย่าง rack and pinion ในพวงมาลัยรถยนต์
แม่แรงที่ใช้ในรถยนต์เป็นตัวอย่างหนึ่งของตัวกระตุ้นที่ใช้ Screw jack
Roller screw
วีลี กัมบัวลา

| ข้อมูลส่วนตัว |
| --- | --- | --- | --- |
ชื่อเต็ม:  วีลี กัมบัวลา อึนแดนกูชี
วันเกิด:   (2004-08-25) 25 สิงหาคม ค.ศ. 2004 (20 ปี)
สถานที่เกิด:  กินชาซา สาธารณรัฐประชาธิปไตยคองโก
ส่วนสูง:  1.92 เมตร (6 ฟุต 4 นิ้ว)
ตำแหน่ง:  เซ็นเตอร์แบ็ก
ข้อมูลสโมสร
สโมสรปัจจุบัน:  บิยาร์เรอัล
หมายเลข:  5
สโมสรเยาวชน
2012–2013:  เอลัน เชวิลลี ลารู
2013–2018:  เลซูว์ลิส
2018–2020:  โซโชซ์
2020–2023:  แมนเชสเตอร์ยูไนเต็ด
สโมสรอาชีพ*
| ปี |  ทีม |  ลงเล่น |  (ประตู) |
| 2023–2024 |  แมนเชสเตอร์ยูไนเต็ด |  8 |  (0) |
| 2024– |  บิยาร์เรอัล |  6 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 15 กรกฏาคม ค.ศ. 2024 (UTC)
วีลี กัมบัวลา อึนแดนกูชี (ฝรั่งเศส: Willy Kambwala Ndengushi, เกิด 25 สิงหาคม ค.ศ. 2004) เป็นนักฟุตบอลอาชีพที่เล่นเป็นเซ็นเตอร์แบ็กให้แก่บิยาร์เรอัล กัมบัวลาเกิดในสาธารณรัฐประชาธิปไตยคองโก และเป็นตัวแทนทีมชาติฝรั่งเศสในระดับเยาวชน
ระดับสโมสร > เริ่มต้นอาชีพ

กัมบัวลาเกิดที่กรุงกินชาซา เมืองหลวงของสาธารณรัฐประชาธิปไตยคองโก เขาและครอบครัวย้ายไปฝรั่งเศสเมื่ออายุได้ 5 ขวบ เขาเติบโตในเลซูว์ลิส จังหวัดเอซอน และเริ่มอาชีพนักฟุตบอลของเขากับเอล็องเชอวียีลารูว์และเลซูว์ลิส ก่อนที่จะเข้าร่วมกับศูนย์ฝึกเยาวชนของซอโชใน ค.ศ. 2018
ระดับสโมสร > แมนเชสเตอร์ยูไนเต็ด

กัมบัวลามีข่าวเชื่อมโยงกับการย้ายมายังลิเวอร์พูลและแมนเชสเตอร์ยูไนเต็ดในเดือนกรกฎาคม ค.ศ. 2020 เขาย้ายไปอยู่กับศูนย์ฝึกเยาวชนของแมนเชสเตอร์ยูไนเต็ดในเดือนตุลาคม ค.ศ. 2020 โดยเซ็นสัญญาในวันสุดท้ายของตลาดซื้อขายนักเตะ เขาได้รับบาดเจ็บเป็นเวลา 11 เดือนเพียงไม่กี่สัปดาห์หลังจากเดินทางไปแมนเชสเตอร์ โดยกลับมาลงสนามในเดือนกันยายน ค.ศ. 2021 ในเกมเยือนที่ชนะทีมรุ่นอายุไม่เกิน 18 ปีของเบอร์มิงแฮมซิตี 8–2
เขาเซ็นสัญญาอาชีพฉบับแรกกับแมนเชสเตอร์ยูไนเต็ดในเดือนถัดมา กัมบัวลาประเดิมสนามให้กับทีมชุดใหญ่ของแมนเชสเตอร์ยูไนเต็ดในวัย 19 ปีเมื่อวันที่ 23 ธันวาคม ค.ศ. 2023 ในเกมพรีเมียร์ลีกที่ออกไปเยือนเวสต์แฮมยูไนเต็ด โดยก่อนหน้านั้นเขามีชื่อเป็นต้วสำรองในเกมแดงเดือดเมื่อวันที่ 17 ธันวาคม ค.ศ. 2023
ระดับสโมสร > บิยาร์เรอัล

กัมบัวลาเซ็นสัญญากับบิยาร์เรอัล สโมสรในลาลิกา เมื่อวันที่ 15 กรกฎาคม ค.ศ. 2024
ทัชชกร ยีรัมย์

| ทัชชกร ยีรัมย์ |
| --- | --- |

สารนิเทศภูมิหลัง
ชื่อเกิด: ทัชชกร ยีรัมย์
ชื่อเล่น: จา พนม, โทนี่ จา
เกิด: 5 กุมภาพันธ์ พ.ศ. 2519 (49 ปี) สุรินทร์ ประเทศไทย
คู่สมรส: ปิยรัตน์ โชติวัฒนานนท์ (2554–ปัจจุบัน)
บุตร: 2 คน
อาชีพ: นักแสดง สตันท์แมน นักร้อง ผู้บริหาร ผู้กำกับภาพยนตร์ ปรมาจารย์ต้นแบบ Muay Thai
ปีที่แสดง: พ.ศ. 2535–ปัจจุบัน
ผลงานเด่น: บุญทิ้ง - องค์บาก (2546)  ขาม - ต้มยำกุ้ง (2548)  เทียน - องค์บาก 2-3 (2551/2553)  ขาม - ต้มยำกุ้ง 2 (2556)  เกียรติ - เร็ว..แรงทะลุนรก 7 (2558)  โทนี่ - คู่ซัดอันตราย (2558)  ชัย - โหดซัดโหด (2558)  ทาลอน - ทริปเปิ้ลเอ็กซ์ ทลายแผนยึดโลก (2560)  ตั๊ก - เดือด ซัด ดิบ (2560)  พายุ - ทริปเปิล เธรท สามโหดมหากาฬ (2562)  ฮันเตอร์ - มอนสเตอร์ฮันเตอร์ (2563)
สังกัด: สหมงคลฟิล์ม (2546–2558)
รางวัล
สุพรรณหงส์: รางวัลสุพรรณหงส์เกียรติยศ   พ.ศ. 2548 - ต้มยำกุ้ง
ทัชชกร ยีรัมย์(เกิด 5 กุมภาพันธ์ พ.ศ. 2519) ชื่อเล่น จา หรือที่รู้จักกันในชื่อ จา พนม เป็นอดีตนักกีฬาเริ่มเข้าสู่วงการแสดง พ.ศ. 2535 โดยเซ็นสัญญาเป็นนักแสดงภาพยนตร์สังกัดค่ายสหมงคลฟิล์มเมื่อ พ.ศ. 2546 แต่ปัจจุบันได้ยกเลิกสัญญาแล้วเนื่องจากปัญหาความขัดแย้งทางธุรกิจ โดยใช้และเป็นต้นแบบคติในการแสดง คือ แสดงจริง, ไม่ใช้สตันท์แมน และไม่ใช้เทคนิคพิเศษในการแสดงคิวต่อสู้ เขาใช้ชื่อในการแสดงเฉพาะในประเทศไทยว่า "จา พนม" และใช้ชื่อในการแสดงระดับสากลว่า โทนี่ จา (Tony Jaa) เขาเป็นนักแสดงภาพยนตร์แอ็คชัน ผู้ศึกษาศิลปะการต่อสู้ทั้งศาสตร์ตะวันตกและตะวันออก ชำนาญในศิลปะการต่อสู้, การใช้อาวุธ, กีฬา และการออกกำลังกายหลากหลายศาสตร์
ภาพยนตร์เรื่องสำคัญเรื่องแรกที่เขาแสดงนำคือ องค์บาก ซึ่งได้รับการชื่นชมและสนใจจากหลายฝ่ายที่เกี่ยวข้องกับวงการศิลปะการต่อสู้และภาพยนตร์ด้านต่าง ๆ ในประเทศไทยและระดับโลกอย่างมาก และเป็นต้นแบบของ MUAYTHAI  อีกด้วย นับเป็นภาพยนตร์เรื่องแรกในชีวิตของเขาที่ประสบความสำเร็จในวงการภาพยนตร์แอ็คชันระดับโลก ซึ่งต่อมาภาพยนตร์ ต้มยำกุ้ง ก็ได้ประสบความสำเร็จในระดับโลกสูง และได้รับการตอบรับจากทั่วโลกเช่นเดียวกับองค์บาก ทำให้เขาได้รับรางวัลจากภาพยนตร์และศาสตร์ที่เกี่ยวข้องกับการต่อสู้มากมาย
ต่อมาได้เป็นผู้ก่อตั้งบริษัทไอยราฟิล์ม บริษัทผลิตและจัดจำหน่ายภาพยนตร์และได้เป็นผู้กำกับภาพยนตร์แนวแอ็คชันหลายเรื่อง
ปัจจุบันสมรสกับ ปิยรัตน์ โชติวัฒนานนท์ ซึ่งเป็นบุตรสาวเจ้าของธุรกิจโรงแรมที่จังหวัดระยอง เมื่อ พ.ศ. 2554 และมีบุตรด้วยกัน 2 คน
ประวัติ > ครอบครัว

ทัชชกร ยีรัมย์ มีบิดาชื่อ ทองดี ยีรัมย์ มารดาชื่อ รินทร์ ทรายเพชร  โดยมารดาเป็นชาวอำเภอรัตนบุรี จังหวัดสุรินทร์ ย้ายถิ่นฐานมากับครอบครัวโดย สงค์ ทรายเพชร ในยุคบุกเบิกนิคม มาอยู่ติดชายแดนเขมร คือ อำเภอพนมดงรักปัจจุบัน และวันหนึ่ง ทองดี ยีรัมย์ เดิมเป็นชาวอำเภอสตึก จังหวัดบุรีรัมย์ เป็นหัวหน้าทีมค้าขายไม้ ได้พาคณะช้างเดินทางขนไม้ จากฝั่งเขมรข้ามมายังไทย ฝ่ายหมู่บ้านโคกสูง จึงพบกับ รินทร์ ทรายเพชร ทั้งคู่ได้รักกัน แล้วแต่งงานกันโดยลงหลักปักฐานที่บ้านโคกสูง จังหวัดสุรินทร์ และมีลูกด้วยกันทั้งหมด 4 คน เป็นชายสองคนและหญิงสองคน
ทัชชกร ยีรัมย์ เป็นบุตรคนที่สามในบรรดาพี่น้องสี่คน มีชื่อพี่น้อง ดังนี้
ทวีศักดิ์ ยีรัมย์ (ชาย)
หัทยา ยีรัมย์ (หญิง)
ทัชชกร ยีรัมย์ (ชาย)
ชรินทร์ทิพย์ ยีรัมย์ (หญิง)
ระยะหลังได้มีความขัดแย้งเกิดขึ้นระหว่างนายทัชชกรกับพี่น้องคนอื่น ๆ [โปรดขยายความ] จนถึงขั้นพี่น้องประกาศตัดพี่ตัดน้องกับนายทัชชกร
ประวัติ > การศึกษา

ประถมศึกษา - โรงเรียนบ้านอำปีล จังหวัดสุรินทร์
มัธยมศึกษาตอนต้น - โรงเรียนโคกกลางวิทยา (ปัจจุบันเปลี่ยนชื่อเป็นโรงเรียนพนมดงรักวิทยา) จังหวัดสุรินทร์
มัธยมศึกษาตอนปลาย - โรงเรียนประสาทวิทยาคาร จังหวัดสุรินทร์
อุดมศึกษา - สถาบันการพลศึกษา วิทยาเขตมหาสารคาม (ปัจจุบันคือมหาวิทยาลัยการกีฬาแห่งชาติ วิทยาเขตมหาสารคาม) จังหวัดมหาสารคาม
ประวัติ > ชีวิตวัยเด็ก

ทัชชกร ยีรัมย์ เกิดมาในครอบครัวชนบทที่ยากจน ซึ่งสืบเชื้อสายมาจากชาวกูยโบราณ ชนเผ่าซึ่งเคร่งครัดในศาสนาพุทธ ครอบครัวประกอบอาชีพหลายอย่างทั้งทำนา เลี้ยงช้าง, ปลูกผัก ตามวัฒนธรรมของชาวกูย  เขามีพรสวรรค์ทางด้าน กระโดดสูง, กระโดดไกล และการสปริงข้อเท้ามาตั้งแต่เกิด  ในวัยเด็กเขาชอบดูภาพยนตร์กลางแปลง มีความชื่นชอบการแสดงของเฉินหลง, เจ็ท ลี และพันนา ฤทธิไกร ทัชชกรมีความใฝ่ฝันที่จะได้แสดงภาพยนตร์แอ็คชัน รักในการสร้างภาพยนตร์และพากย์ภาพยนตร์มาตั้งแต่เด็ก
เขาได้เริ่มฝึกศิลปะการต่อสู้ด้วยตนเองตั้งแต่อายุ 10 ขวบ  โดยชอบและสังเกตศิลปะการต่อสู้ของเจ็ทลี เฉินหลง และบรูซ ลี และนำมาปฏิบัติตาม ในวัยเด็กนั้นทัชชกรก็เช่นเดียวกับเด็กผู้ชายชนบททั่วไป ที่มีความซุกซน  เขาชอบเล่นศิลปะการต่อสู้กับเพื่อน ๆ และชอบที่จะเป็นหัวหน้ากลุ่ม จนทำให้ชาวบ้านที่อาศัยอยู่บริเวณนั้นได้ตั้งสมญานามให้เขาว่า "จ่า" ซึ่งแปลว่าหัวหน้าทีมและคนเลี้ยงช้าง และเรียกแทนชื่อจริงของเขาเสมอ ซึ่งต่อมาจากคำว่าจ่าก็เพี้ยนมากลายเป็น "จา" นับตั้งแต่วันนั้นเขาจึงได้ชื่อเล่นว่า จา จนทุกวันนี้
เด็กชายทัชชกรมีความสนใจในศิลปะการต่อสู้อย่างมากและมักจะออกไปฝึกฝนศิลปะการต่อสู้ตามป่า กลางทุ่ง ลำธาร เขาชื่นชอบที่จะออกไปฝึกฝนศิลปะการต่อสู้เวลากลางคืน หากคืนไหนเป็นคืนเดือนเพ็ญเขาจะชอบฝึกเป็นพิเศษ และด้วยเหตุที่วรวิทย์เกิดในจังหวัดสุรินทร์ ซึ่งเป็นจังหวัดที่ผู้คนมีอาชีพเลี้ยงช้างเป็นส่วนใหญ่ ดังนั้นเขาจึงมีความรัก ความผูกพันกับช้างมาตั้งแต่เกิด เขาจึงชอบฝึกศิลปะการต่อสู้บนหลังช้าง บางครั้งเขาก็ฝึกหนักจนลืมทานข้าวและไม่กลับบ้าน  และด้วยความที่เขามีพรสวรรค์ทางด้านสปริงข้อเท้า จึงทำให้เขาสนใจที่จะฝึกฝนทักษะและเล่นกรีฑาและกีฬาหลากหลายประเภท
ประวัติ > ชีวิตในกองถ่ายภาพยนตร์

เมื่อเรียนจบมัธยมศึกษาปีที่ 3 เขาได้แรงบันดาลใจจากภาพยนตร์เรื่อง เกิดมาลุย ที่แสดงโดยพันนา ฤทธิไกร (ครูสอนศิลปะการต่อสู้, นักแสดง และผู้กำกับภาพยนตร์) เขาได้ขอร้องให้พ่อพาไปหาพันนาที่จังหวัดขอนแก่น เพื่อจะขอให้พันนารับเขาไว้เป็นนักแสดงแอ็กชั่น ขณะนั้นพันนากำลังอยู่ในระหว่างการถ่ายทำภาพยนตร์เรื่อง ปีนเกลียว ภาค 1 ครั้งแรกที่พันนาเห็นเขา คิดว่าทัชชกรนั้นยังอายุน้อยเกินไปที่จะเรียนศิลปะการต่อสู้อย่างจริงจัง จึงขอให้ทัชชกรกลับไปศึกษาให้จบชั้นมัธยมศึกษาปีที่ 6 ก่อน แต่ยังอนุญาตให้ทัชชกรมาฝึกประสบการณ์ในกองถ่ายภาพยนตร์ได้ช่วงปิดภาคเรียน
เมื่อถึงช่วงที่โรงเรียนปิดภาคเรียนหรือช่วงวันเสาร์-อาทิตย์  ทัชชกรมักเดินทางมาขอนแก่นเพื่อฝึกซ้อมศิลปะการต่อสู้ สตันท์ กับสตันท์แมนในกองถ่ายภาพยนตร์ แต่วรวิทย์กลับไม่ได้รับความคาดหวังจากพันนามากนัก และบางครั้งเมื่อมีโอกาสดีที่พอจะได้พบกับพันนาเป็นเวลานาน ๆ ทัชชกรก็มักฝึกซ้อมศิลปะการต่อสู้กับพันนาเสมอ ซึ่งพันนาก็ได้ยอมรับในความสามารถของเขา และได้ดูแลเปลี่ยนบุคลิกใหม่ให้เขาดูดีขึ้น ดังนั้นเขาจึงให้ความนับถือพันนาและปฏิบัติตามทุกอย่างที่พันนากล่าวหรือขอร้องให้เขาปฏิบัติตามด้วยความเต็มใจ
ต่อมาเขาได้เริ่มเข้าวงการครั้งแรกเมื่ออายุ 14 ปี  โดยเป็นคนเสิร์ฟน้ำ, ตัวประกอบ, ยกของ, ทำอาหาร ฯลฯ ในกองถ่ายภาพยนตร์พร้อม ๆ กับฝึกฝนศิลปะการต่อสู้กับสตันท์แมน และในเวลาต่อมาเขาได้เรียนวิชามวยไทยโบราณและมวยกังฟูหวิงชุนของจีนจากรัฐพล  ผู้ซึ่งเป็นอาจารย์คนแรกของทัชชกร จากจังหวัดสุรินทร์ และได้ร่วมงานกับพันนา ฤทธิไกร ซึ่งเป็นอาจารย์สอนศิลปะการต่อสู้คนสำคัญของเขา
ประวัติ > การเปลี่ยนผันทางบทบาทการแสดง

พ.ศ. 2540 เกิดปัญหาเศรษฐกิจตกต่ำ ส่งผลกระทบต่อวงการภาพยนตร์ด้านต่าง ๆ ซึ่งทำให้เขาต้องพักการเรียนและเริ่มทำแนวคิดภาพยนตร์เรื่อง คนสารพัดพิษ ร่วมกับพันนา เพื่อนำเสนอขอทุนจากปรัชญา ปิ่นแก้ว โดยทัชชกรรับบทบาทเป็นนักแสดงนำ ซึ่งเขาได้ฝึกฝนจากการจดจำศิลปะการต่อสู้ของนักแสดงภาพยนตร์ที่เขาชื่นชอบมาใช้เป็นมาตรฐานขั้นต่ำ รวมถึงฝึกฝนเพิ่มเติมจากอาจารย์สอนศิลปะการต่อสู้หลายคน และร่วมกันระดมทุนและนักแสดงรอบข้างมาเป็นส่วนร่วมในภาพยนตร์เรื่องนี้ แต่เมื่อถ่ายทำเสร็จฟิล์มภาพยนตร์กลับเสียหายทั้งหมด ทั้งคู่จึงต้องร่วมระดมทุนสร้างภาพยนตร์เรื่องเดิมขึ้นมาใหม่อีกครั้ง จึงประสบความสำเร็จ ทั้งคู่จึงนำแนวคิดภาพยนตร์ดังกล่าวเสนอต่อปรัชญา ปิ่นแก้ว และได้ถูกถ่ายทำออกมาเป็นภาพยนตร์เรื่ององค์บากในที่สุด
ประวัติ > ประสบความสำเร็จในอาชีพ

พ.ศ. 2546 ผลงานเรื่องแรกที่ประสบความสำเร็จคือภาพยนตร์เรื่อง องค์บาก ซึ่งทำรายได้เฉพาะในประเทศไทย 200 ล้านบาท ติดบ็อกซ์ออฟฟิซ อันดับ 1 หลายประเทศในทวีปเอเชีย, ทวีปอเมริกา, และทวีปยุโรป รวมถึงบ็อกซ์ออฟฟิซฮอลลีวูด ทำให้เขาได้รับความสนใจจากบริษัทโกลเด้นฮาร์เวสท์ ซึ่งเป็นบริษัทที่สร้างให้บรูซ ลีมีชื่อเสียง ได้ทาบทามให้มาร่วมงานด้วย ส่งผลให้เขากลายเป็นนักแสดงไทยที่ประสบความสำเร็จ ได้รับรางวัล และมีอิทธิพลด้านต่าง ๆ ในวงการแสดงระดับโลก
พ.ศ. 2548 ภาพยนตร์เรื่อง ต้มยำกุ้ง ก็สามารถติดบ็อกซ์ออฟฟิซฮอลลีวูด อันดับ 4 ทำรายได้รวมทั่วโลกสูงถึง 1,000 ล้านบาท
ประวัติ > ชีวิตส่วนตัว

พ.ศ. 2553 ทัชชกรสมรสกับ ปิยรัตน์ โชติวัฒนานนท์ ซึ่งทำธุรกิจโรงแรม  ชื่อ ดาร์กอน ในจังหวัดระยอง ที่โรงแรมของฝ่ายหญิง หลังจากคบดูใจกันมา 3 ปี ต่อมา พ.ศ. 2555 ทั้งคู่ได้จัดงานฉลองมงคลสมรสที่หอประชุมกองทัพเรือ เขตบางกอกน้อย โดยมี สมศักดิ์ เตชะรัตนประเสริฐ ประธานบริษัท สหมงคลฟิล์ม จำกัด เป็นประธานในพิธี และมีลูกด้วยกัน  2 คน คือน้องจอมขวัญ หทัยปวีต์ ยีรัมย์ เกิดเมื่อวันที่ 6 ตุลาคม  2555 และน้องเรือนแก้ว นริทรรัฐ ยีรัมย์ เกิดเมื่อวันที่  17 สิงหาคม 2558